Diari Oficial de la Generalitat Valenciana


Sumari del DOGV 2281, del 03-06-1994 (1994/831621)

ORDRE de 13 de maig de 1994, de la Conselleria d'Administració Pública, per la qual s'acorda la dissolució de l'agrupació integrada pels municipis de Vilar de Canes la Torre d'En Besora i Culla (Castelló) per al manteniment en comú de la plaça de secretaria.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/13/(1)/dof/vci/html**

### Dades del document

Número de DOGV
:   2281

Data del DOGV
:   03-06-1994

Secció del DOGV
:   DISPOSICIONS GENERALS

Número del document
:   1994/831621


Data del document
:   13-05-1994

Organisme emissor
:   Conselleria d'Administració Pública

Tipus de document
:   Ordre

ORDRE de 13 de maig de 1994, de la Conselleria d'Administració Pública, per la qual s'acorda la dissolució de l'agrupació integrada pels municipis de Vilar de Canes, la Torre d'En Besora i Culla (Castelló) per al manteniment en comú de la plaça de secretaria. [94/3610]  
Els municipis de Vilar de Canes, la Torre d'En Besora i Culla, de la província de Castelló, van constituir en el seu moment una agrupació per al manteniment en comú de la plaça de secretaria.  
S'ha produït un canvi de les circumstàncies que motivaren la constitució de l'agrupació. Per això, els ajuntaments esmentats van adoptar sengles acords plenaris per dissoldre l'agrupació amb el quòrum legal requerit, de manera que l'Ajuntament de Culla mantinga el seu lloc de secretaria mentre que els ajuntaments de Vilar de Canes i la Torre d'En Besora consideren més convenient per als seus interessos sol·licitar l'exempció de la plaça de secretaria.  
L'expedient ha estat tramitat d'acord amb les prescripcions legals.  
Per tant, i fent ús de les facultats conferides pel Reial Decret 685/1979, de 13 de febrer, que regula les transferències d'aquestes competències, en relació amb el Decret 10/1985, de 21 de juny, de la Presidència de la Generalitat i el Decret 114/1985, de 25 de juliol, del Consell de la Generalitat Valenciana,  
ORDENE  
Article primer  
S'aprova la dissolució de l'agrupació dels municipis de Vilar de Canes, la Torre d'En Besora i Culla (Castelló), per al manteniment en comú del lloc de treball de secretaria.  
Article segon  
Es trametrà còpia d'aquesta ordre a la Direcció General de la Funció Pública, Ministeri per a les Administracions Públiques.  
Les persones interessades podran interposar contra aquesta ordre, que posa fi a la via administrativa, després de la comunicació prèvia preceptiva al conseller d'Administració Pública que ha dictat aquesta ordre, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació íntegra en el Butlletí Oficial de l'Estat, d'acord amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58 i 57.2.f) (disposició addicional onze de la Llei 30/1992) de la Llei de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
València, 13 de maig de 1994  
El conseller d'Administració Pública,  
LUIS BERENGUER FUSTER


Còpia Permalink ELI